Breithiúnas na Cúirte Breithiúnais (an Tríú Dlísheomra) an 18 Nollaig 2025 (iarraidh ar réamhrialú ón Consiglio di Stato - an Iodáil) – Mara soc. coop. arl v Ministero della Difesa, Gruppo Samir Global Service Srl
(Cás = "n" "Case"  IF
= "o" "Joined Cases" C-769/231, Mara)
(Tarchur chun réamhrialú – Dámhachtain conarthaí poiblí – Soláthar measctha lena mbaineann gnéithe cosanta – Seirbhísí a bhaineann go díreach le trealamh míleata – Treoir 2009/81/CE – Treoir 2014/24/AE – Treoir is infheidhme a chinneadh – Critéir dámhachtana conartha – An tríú domhír d’Airteagal 67(2) – Toirmeasc ar an bpraghas a úsáid mar an t-aon chritéar dámhachtana – Comhréireacht – Conarthaí poiblí seirbhísí dlúthshaothair)
Teanga an cháis: an Iodáilis
An chúirt a rinne an tarchur
Consiglio di Stato
Páirtithe sna príomhimeachtaí
Iarratasóir: Mara soc. coop. arl
Cosantóirí: Ministero della Difesa, Gruppo Samir Global Service Srl
An chuid oibríochtúil
Maidir le hAirteagal 67(2) de Threoir 2014/24/AE ó Pharlaimint na hEorpa agus ón gComhairle an 26 Feabhra 2014 maidir le soláthar poiblí agus lena n-aisghairtear Treoir 2004/18/CE, agus go háirithe prionsabal na comhréireachta,
ní mór léiriú a dhéanamh mar seo a leanas:
ní chuirtear cosc leo ar reachtaíocht náisiúnta lena gcuirtear toirmeasc ar an údarás conarthach, i gcás conarthaí poiblí le haghaidh seirbhísí a bhfuil saintréithe caighdeánaithe acu ach arb ionann a luach iomlán agus leath na gcostas saothair ar a laghad, an praghas a úsáid mar an t-aon chritéar amháin chun na conarthaí sin a dhámhachtain. Ní bhaineann sé le hábhar i ndáil leis sin go bhforáiltear leis an nglao ar thairiscintí nach mór aon lascaine a thairgeann tairgeoir a dhéanamh ar luach saothair na seirbhísí sin amháin, gan bheith in ann luach saothair na n-oibrithe atá fostaithe ag an tairgeoir sin a laghdú.
____________
1 IO C, C/2024/1538.